སུང་ལིན་ན་རེ།སྲིད་ཇུས་ཡིག་ཆ་རུ་ཨ་བྲ་རྩྭ་ས་ཇེ་སྡུག་ཏུ་འགྲོ་བའི་རྒྱུ་ཞིག་ཏུ་བགྲངས་ཡོད།དེའི་སྟབས་ཀྱིས།བྲ་གསོད་བྱེད་ཐབས་རབ་དང་རིམ་པ་ཞིག་སྤྱད་ནས་ཨ་བྲའི་གྲངས་འབོར་ལ་ཚོད་བཟུང་སྟེ་རྩྭ་ས་ལེགས་བཅོས་ལ་འབད་པ་རེད།ཡིན་ནའང་ཚན་རིག་གི་ཞིབ་འཇུག་ལྟར་ན།ཨ་བྲ་ཇེ་མང་དུ་འགྲོ་བ་ནི་རྩྭ་ས་ཇེ་སྡུག་ཏུ་ཕྱིན་པའི་འབྲས་བུ་ལས།རྒྱུ་རེད་མི་འདུགརྩྭ་ས་ཇེ་སྡུག་ཏུ་ཕྱིན་པས།རྩི་ཤིང་གི་ཁེབས་ཚད་དམའ་པོ་ཆགས།དེས་ཨ་བྲའི་འཚོ་གནས་དང་དེ་ཁ་དར་བར་མཐུན་རྐྱེན་ལེགས་པོ་བསྐྲུན་པ་དང་།བྲའི་གྲངས་འབོར་མང་པོ་ཆགས་པ་རེད།རྩྭ་བཟང་སར་ཨ་བྲས་སྒོ་ཕྱུགས་དང་ཁ་ཟས་འཕྲོག་རྩོད་མི་བྱེད།གྲངས་འབོར་ཡང་ཚོད་ཟིན་ཡོད།དེ་ལས་ལྡོག་སྟེ།རྩྭ་སའི་གནས་བབ་སྡུག་ས་རུ་ཨ་བྲ་ཤིན་ཏུ་མང་ཞིང་།དེ་རྩྭ་སའི་རྩི་ཤིང་གི་གྲངས་ཀར་ཚོད་འཛིན་པར་ཕན་པ་ཡོད།